section_heading: Ginetta Junior prvenstvo
paragraph_text: Norris je 2014. nastupao još u kartingu, ali se iste godine natjecao u Ginetta Junior prvenstvu. Natjecao se za momčad HHC Motorsport u bolidu Ginetta G40J, a momčadski kolege su mu bili James Kellett i William Taylforth. Sezona se sastojala od 20 utrka - 10 rundi po dvije utrke na svakoj od njih. Na prvoj utrci prve runde 29. ožujka na Brands Hatchu, Norris je osvojio prve bodove. Prvo postolje osvojio je na prvoj utrci druge runde 19. travnja na stazi Donington Park. Na stazi Croft 29. lipnja, Norris je stigao do svoje prve pobjede. Ukupno je ostvario četiri pobjede i još sedam postolja, te osam pole positiona. S 432 boda osvojio je 3. mjesto u ukupnom poretku vozača, iza prvaka Jacka Mitchella i viceprvaka - momčadskog kolege Jamesa Kelletta.<ref> KICK Start Energy Ginetta Junior Championship 2014 standings Driver Database Pristupljeno 16. veljače 2021.